Den Vest-Sjællandske Avis, 1841-12-07
Corsaren. J Dagens Nr. 94 for indeværende Aar berettede vi, at det kongelige Danske Cancellie under 22de April d. A. havde beordret Cand. Philos. M. A. Goldschmidt inddraget under de Sager, der tidligere vare anlagte mod de opgivne Redacteurer af "Corsaren", J. Lind, Hans Buch, Andreas Christian Hansen og Rasmus Peter Fjeldsted. Af disse Sager ere, som vi have berettet, i de sidste Dage Fieldsteds og Buchs paakiendte, saaledes at de ere anseete, den Første med Vand og Brød, og den Sidste med Mulct, hvorimod Goldschmidt blev frifunden for Actors Tiltale. – Desuden havde Cancelliet under samme Dato, efterat der ved Politieretten var, ifølge Cancelliets Skrivelse af 9de April d. A., anstillet Undersøgelse om, af hvem Pladen til en Tegning, der skulde medfølge Nr. 21 af "Corsaren", var stukken m. m., beordret Sag anlagt mod Cand. Goldschmidt, saavel for at have leveret Tegningen til Trykkeriet for at trykkes og derefter uddeles, som forat have formaaet forskjellige Arbeidsmænd til for en vis Betaling at samtykke i, at deres Navne bleve anførte paa "Corsaren" som ansvarhavende Redacteurer og Udgivere, uagtet de ikke i Virkeligheden skulde have Noget med Udgivelsen eller Redactionen at gjøre, samt ligeledes mod de 4 ovennævnte Personer og Johannes Vilhelm Petersen, for at have angivet sig som Redacteurer og Udgivere af "Corsaven," uden at være dette. Hr. Goldschmidt blev altsaa tiltalt i Alt i 5 forskjellige Sager, nemlig i hine førstnævnte fire Sager, af hvilke han er frifunden for Actors Tiltale i de tvende, dog mod i Forening med de dømte solidarisk at udrede Actionsomkostningerne, og i hiin sidstnævnte, der egentligen vil blive Hovedsagen, hvilken saaledes endnu staaer tilbage at paa kjende, ligesom de tvende endnu resterende Sager, imod J. Lind og Andreas Christian Hansen. (Dg.)J Dagen Nr. 28 meddeles den i den første af de mod "Corfaren, anlagte Sager afsagte Hof og Stadsrets-Dom udførligt, og et Udtog af den i den anden Sag afsagte Dom. Vi anføre Begyndelsen af Referatet om den sidste Sag, saavidt den angaaer Hr. Goldschmidts formeentlige Deeltagelse i Corfarens Redaction. Under denne Sag actioneredes ifølge det kongl. Danske Cancellies Skrivelse til Retten af 14de Januar d. A. Tiltalte Buch, der paa Nr. 11 af Bladet "Corfaren" for 15de Januar sidstleden er anført som ansvarhavende Redacteur og Udgiver af bemeldte Blad, for Overtrædelse af Trykkefrihedslovgivningen med Hensyn til Jndholdet af en i dette Nr. indført Artikel med Overskrift "det Gamle og det Nye, hvorhos Tiltalte Goldschmidt, der ifølge samme Collegiums Skrivelse af 22de April d. A. var inddraget under Sagen, som den, der var at ansee som den virkelige Redacteur og Udgiver af "Corsaren", sigtedes for samme Forseelse. Under et i Criminelkammeret optaget Forhør forklarede Goldschmidt meget omstændeligen om sit Forhold til "Corsaren" og benegtede derunder at være Redacteur af Bladet, hvorimod han angav, at Redactionen af dette Blad, som han paastod ikke at kjende, i sin Tid tilstillede ham Contanter til de fornødne Udgifter ved samme og tillige skriftligen bemyndigede ham til at udføre. Alt Redactionen vedkommende, det Litteraire undtaget, idet han i saa Henseende forklarede, at de til Optagelse bestemte Artikler tilstilledes ham igjennem forskjellige Boghandlere her i Staden i convoluterede og forseglede Breve, deels fra Redactionen, der havde sit eget Mærke, og deels fra Fremmede. Goldschmidt, udvælger derefter de Stykker, der, efter hans Formening, stemme med Bladets Aand og corresponderer ligeledes i forseglede billetter med den anonyme Redaction herom, og efter dennes Bestemmelse afskriver han derefter, uden selv heri at gjøre nogensomhelst Rettelse, de til Optagelse antagne Artikler. De saaledes antagne Artikler betales efter en vis Taxt, og Goldschmidt qvitterer i Redactionens Navn for de fra Subskribenterne indkomne Summer til Kjøbenhavns forskjellige Boghandlere, der have Bladet i Commission, og beholder Overskuddet, naar det udgjør 30 Rbd. om Qvartalet eller er derunder, men overstiger det Jndkomne dette Beløb, tilstilles det Overskydende den anonyme Redaction. Efter disse Oplysninger fandt Retten ikke, at Goldschmidt, skjøndt han havde overtaget en Deel af de med et Blads Redaction forbundne Forretninger, kunde betragtes som den virkelige Redacteur og Udgiver af "Corfaren og frifandt derfor ham."